આ દરમિયાન ભારતમાં તૈયાર થયેલ સોફટવેરની નિકાસ વધવા લાગી. તેમાં ડો. શેશાગિરીનો ઘણો ફાળો હતો. ત્‍યારબાદ ૧૯૯૧માં નવેસરથી પોલીસી ઘડવામાં આવી જેથી ભારતમાં ઇન્‍ફોર્મેશન ટેકનોલોજીને વેગ મળ્યો. તેમાં સોફટવેર ટેકનોલોજી પાર્ક તૈયાર કરવાનું સૂચવવામાં આવ્‍યું જેથી સોફટવેરના નિકાસને પ્રોત્‍સાહન મળે. ડિપાર્ટમેન્‍ટ ઓફ ઇલેકટ્રોનિકસ દ્રારા સોફટવેર ટેકનોલોજી પાર્કની શરૂઆત બેંગલોર થી કરવામાં આવી. સાથોસાથ પુના અને ભુવનેશ્વર ખાતે શરૂ કરવામાં આવ્‍યા. જૂન ૧૯૯૧થી આ પાર્ક કંપનીના માલિકીને ધોરણે ઉભા કરવાની શરુઆત થઇ. જેમાં સીધેસીધું સરકારી વિભાગની દખલગીરી નહોતી. ભવિષ્‍યમાં ઇલેકટ્રોનિકસ અને ઇન્‍ફોર્મેશન ટેકનોલોજીમાં થઇ રહેલા ઝડપી વિકાસને ધ્‍યાનમાં લઇ ૧૯૮૮માં નેશનલ એસોસીયેશન ઓફ સોફટવેર અને સર્વીસીઝ કંપનીઝ નાસકોમ-૩૮ સભ્‍યો સાથે શરૂ થઇ. ૧૯૯૯માં ૪૬૪ સભ્‍યો થયા. આજે ૯૫ ટકા જેટલી કં૫નીઓ આ નાસકોમમાં જોડાયેલ છે. નાસકોમનું કાર્ય વિવિધ સોફટવેરનો વિકાસ કરવાનું તેમજ તેની પોલીસીઓ નક્કી કરવાનું છે. આજે ઇન્‍ફોર્મેશન ટેકનોલોજીમાં નાસકોમની ભૂમિકા ઘણી મહત્‍વની છે. ૧૯૯૮માં સરકાર આ ક્ષેત્રેના ઝડપી વિકાસ માટે ખાસ વિભાગની રચના કરી. જેનો ધ્‍યેય આમ લોકોની જરુરીયાતો, સંદેશા વ્‍યવહાર ક્ષેત્રે, આર્થિક ક્ષેત્રે, વાણિજય ક્ષેત્રે ધ્‍યાનમાં લઇને તેમજ પ્રક્રિયાને ઝડપી બનાવવા માટે ઇન્‍ફોર્મેશન ટેકનોલોજીનો વ્‍યાપ વધે તેવું ધ્‍યાન રાખવામાં આવ્‍યું. ૧૯૯૯માં નેશનલ પોલીસી ટેલીકોમ જાહેર કરવામાં આવી.